Só werk jou kosvoorkeure(Foto: Pixabay) Om te eet is iets wat almal gemeen het. Wát ons eet in verskillende dele van die wêreld, asook in verskillende gelowe en kulture verskil dalk, maar die feit bly dat daar geëet word. Om te eet is ŉ sensoriese en geestelike ervaring van sleutelbelang waar ŉ mens se proeknoppies en neus leiding neem. Ons kan vier smake proe – bitter, sout, soet en umami (ŉ natuurlike geur soos eiervrug of sampioene). En jou neus speel die grootste rol daarin of jy van kos sal hou of nie. Die internasionale raad van voedselinligting (IFIC) het in 2014 ŉ studie gedoen wat toon dat die smaak van kos die belangrikste is vir verbruikers en dat mense toenemend ook die voedingswaarde van kossoorte in ag neem wanneer hulle besluit of dit vir hulle lekker is of nie. Die oorweldigende meerderheid van die deelnemers aan dié studie het aangedui dat die smaak van kos die belangrikste is. Daarna, in volgorde, was die prys, voedingswaarde en gerief. Tussen 2006 en 2014 was die smaak van kos konstant die belangrikste, maar mense het minder begin omgee oor die gerief van die kos wat hulle eet. Daar was ook ŉ skerp toename, veral sedert 2010, in hoe belangrik dit vir menseis om kos te eet wat gesondheid bevorder. Om vas te stel of jy van ŉ kossoort hou of nie, moet jy drie stappe volg: Faktore soos geloof, kultuur, etiese oortuigings, omgewingsbewaring en eters se ligging speel ŉ groot rol in wat hulle kies om te eet en nie te eet nie. Dit hang wel hoofsaaklik van die smaakknoppies en neus af om vas te stel wat ŉ eter se voorkeure is. Smaak Aroma